 ቢቢሲ ትግርኛ ኣብ መረባ ፌስቡኩ መናእሰይ ካብቲ ኣኼባ እንታይ ትፅበዩ? ክብል ንዝቐረበሎም ሕቶ ካብ ሚእቲ ንላዕሊ ርእይቶኦም ኣቕሚጦም ኣስታት 95 ዝፅበዩዎ ነገር ከምዘየለ እንትገልፁ ገሊኦም ብፍላይ ፈጺምና ንጽበዮ ነገር የለን ብዘስምዕ ቢቢሲ ትግርኛ ንባዕሉ ከምኡ ኢሉ ምሕታቱ ነቒፎም ምንጪ ስእሊ, Facebook ኣብ ዩኒቨርስቲ ኣዲስ ኣባበ መምህር ትካል ፌደራሊዝም መንእሰይ ናሁሰናይ በላይ ከም ልሙድ ኣኼባ ውድብ ምስጢራዊነት ዝበዝሖን ዕፅውን እንተኾነኳ ቅድሚ ሕዚ ሓደ ሓደ ሓበሬታት ይወፅኡሞ መዘራራቢ ዛዕባ ይኾኑ ከም ዝነበሩ ይዛረብ ሎሚ ግና ዝረኸብናዮ ሓበሬታ የለን ይብል ናሁሰናይ ተስፋ ኪሮስ ኣረፈ ኣብ ፌስቡክ ተሪሮም ካብ ዝቃለሱ ንጡፋት መናእሰይ ሓደ እዩ ኣተሓሳስባ ማሌሊት እንተዘይጠፊኡ እቲ ውድብ ኣይመሓየሽን ዝብል ተሪር ቅዋም ብዙሕ ግዜ የንፃባርቕ ሕዚውን ሓዱሽ ነገር የብሉን ዛዕባ መናእሰያትን ዛዕባ እቲ ውድብን ተረሓሒቖም እዮም ክብል ስኽፍትኡ ይገልፅ ድሕሪ ሕዚ መን ከደ መን መፀ ብዙሕ ኣየግድሰናን ብሱሩ ውን ክንርሰዖ እዩ ዝግባእ ይብል ለውጢ ከምዘየምፅእ ተስፋ ብምቕራፅ እቲ ጉዳይ ጉዳይ ወንበሮም እዩ ዝመስለኒ ኣይምልከተናን ናይ ውሽጦም ኣጀንዳ ምበር ናትና ጉዳይ ኣይኮነን ድማ ይብል ብተመሳሳሊ እንታይ ከባእሶም ከምዝኽእል ቅድም ክብሉ ነጊሮምና እዮም ጉዳዮም ረብሓ ውልቆምን ፃንሒት ስልጣኖምን እዩ ዝበለ ድማ ኣብ ዩኒቨርስቲ መቐለ መምህር ፖሊቲካል ሳይንስ መሓሪ ዮሃንስ እዩ ጌጋታት ውድብ ብምንቃፍ ዝፍለጥ መሓሪ እቲ ውድብ ኣብ ምንታይ ይዝቲ ከምዝነበረ ኣይፈለጥኩን ይብል ብሱሩ ንምፍላጥ ውን ብዙሕ ድሌት ከምዘይብሉ ብምዝራብ ንህዝቢ ትግራይ ዝጠቅም ዋኒን ከምዘይኮነ ግና ይፈልጥ እየ መሰረታዊ ፀገም እታ ክልል ኮነ እታ ዓዲ ምርዳእ ኣይከኣሉን መሰረታዊ ፍታሕ ድማ ከምፅኡ ኣይኽእሉን ምንጪ ስእሊ, facebook መግለጺ ስእሊ, ዛዕባ ህወሓትን ዛዕባ መናእሰይን ተረሓሒቑ ይብሉ ተንተንቲ ፖሊቲካ ከም ኣበሃህላ መሓሪ ብህወሓት ዓይኒ መንእሰያት ዘቕርብዎ ሕቶ ናይ ላግፂ እዩ ወይከዓ ናይ ጥዕና ኣይኮነን ብፍላይ ብዛዕባ ፍትሕን ሰናይ ምምሕዳርን ኣይሰላም ኣይኲናት ስእነት ልምዓት ድሕረትን ሕቶ ዴሞክራሲን ዝሓተተ መንእሰይ በቲ ውድብ ከምፀላኢ እዩ ዝረአ ኣሉላ ሰለሞን ኣብ ዋሺንግተን ዲሲ ዝነብር ኮይኑ አመራርሓ ኮምዩኒቲ ድማ ዩ ኣብ ማሕበራዊ ሚድያ ዝነጥፍ እንትኸውን ብዙሕ ግዜ ንውድብ ደጊፉ ክፅሕፍ ይረአ ኣሉላ ተስፋ ምቑራፅ ሓደ ምኽንያት ክኸውን ከምዝኽእል ይኣምንብሓፈሻ ድማ ኣብቲ ኣኼባ እንታይ ይግበር ከምዘሎ ሕፅረት ሓበሬታ ነይሩ ይብል ውድብ ኣብ ልሳኑ መራሕቱ ወያናይን ዴሞክራስያውን ባህርና እናተሸርሸረ ንጠለቡ ንምምላእ እግርና እንትንጎትት እዩ ኣብ ውድብና ዝጠራጠርን ዝሰግእን ዘሎ ይብልሞ ፅንሕ ኢሉ ድማ ብፍላይ ኣብ ማሕበራዊ ሚድያ ዝንቀሳቐሱ ዘለው መናእሰይ ምስ ጥፍኣት ሓይልታት ሰሚሮም ይሰርሑ ከምዘለዉ ይገልፅ ውፅኢቱ ድማ ሎሚ ጉዳይ ክልስ ሓሳብ ኣይኮነን ብተግባር ዝጅምር ዘሎ መንገዲ ጥፍኣት እዩ ይብል ምንጪ ስእሊ, HE መግለጺ ስእሊ, ወይን ሰነ- ነሓሰ 2009 ኦሮማይ! 